open-index/open-wikipedia-markdown huggingface dataset:
ศันสนีย์

**ศันสนีย์** หมายความว่า ควรชม ควรสรรเสริญ และเป็นชื่อหนึ่งซึ่งในหมู่หญิงไทยนิยมใช้ตั้งเป็นชื่อตัวมาก ในการนี้ อาจหมายถึง

* ศันสนีย์ ไชยโรจน์ - นักวิชาการชาวไทย สังกัดมหาวิทยาลัยมหิดล
* ศันสนีย์ ติณห์กีรดีศ - นักพากย์อะนิเมะชาวไทย
* ศันสนีย์ นาคพงศ์ - นักการเมืองชาวไทย เป็นสมาชิกพรรคเพื่อไทย
* ศันสนีย์ วัฒนานุกูล - นักแสดงและนักพากย์อะนิเมะชาวไทย
* ศันสนีย์ ศุภอรรถ - ตัวละครในนิยายไทยเรื่อง *จำเลยรัก*
* ศันสนีย์ ศิลปวงศา - นักจัดรายการวิทยุและนักร้องดาวรุ่งวงดนตรีสุนทราภรณ์
* ศันสนีย์ เสถียรสุต - นางชีชาวไทย
สโตนฟลาย

**พลีคอปเทอร่า**หรือเรียกว่า สโตนฟลาย() เป็นแมลงในอันดับพลีคอปเทอร่า (Order Plecoptera) 

## ลักษณะตัวเต็มวัย (adult)
แบ่งออกเป็น ส่วนหัว ส่วนอก ส่วนท้อง 
#ส่วนหัว (head) มีหนวด (antennae) ยาว 1 คู่ มีตารวม (compound eyes) 1 คู่ มีตาเดี่ยว (ocelli) 0-3 ตา มีปากแบบกัดกิน (Chewing mouthpart)
#ส่วนอก (thorax) มีขา 3 คู่ มีปีก 2 คู่เป็นแผ่นบางใส (membranous wings) ปีกคู่หลัง (hind wings) จะซ้อนพับอยู่ใต้ปีกคู่หน้า (fore wings)
#ส่วนท้อง (abdomen) ยาวแบ่งเป็นปล้อง
## การเจริญเติบโต
มีการเจริญเติบโตแบบไม่สมบูรณ์ (Incomplete metamorphosis) คือเจริญเติบโตจากไข่ ฟักออกมาเป็นตัวอ่อน ลอกคราบหลายครั้งจนเป็นตัวเต็มวัย โดยไม่มีระยะดักแด้ ในระยะตัวอ่อน (nymph) มีลักษณะคล้ายตัวเต็มวัยแต่ไม่มีปีก อาจพบเหงือก (gills) รูปร่างต่าง ๆ ตามลำตัวเป็นอวัยวะช่วยในการหายใจ อาศัยอยู่ในแหล่งน้ำไหล (Lotic habitat, running water) บางชนิดมีนิสัยการกินแบบผู้ล่า (predator) กินสัตว์อื่นที่มีขนาดเล็กกว่าเป็นอาหาร แต่บางชนิดกินเศษซากตะกอนในแหล่งน้ำเป็นอาหาร (detritivore) และเมื่อลอกคราบครั้งสุดท้ายเป็นตัวเต็มวัยจะอาศัยอยู่บนบกใกล้แหล่งน้ำ

## วงจรชีวิต
สโตนฟลายบางชนิดที่มีวงจรชีวิตระยะตัวอ่อนเป็นเวลายาวนาน เมื่อลอกคราบเป็นตัวเต็มวัยแล้วจะจับคู่ผสมพันธุ์ทันทีโดยไม่กินอาหาร แต่ในบางชนิดที่มีวงจรชีวิตใช้เวลาในระยะตัวอ่อนน้อย เมื่อลอกคราบเป็นตัวเต็มวัยแล้วจะกินน้ำหรือเศษซากพืชหรือซากตะกอนเพียงเล็กน้อย เพื่อพัฒนาระบบสืบพันธุ์ให้เจริญเต็มที่ ก่อนจับคู่ผสมพันธุ์ เมื่อผสมพันธุ์แล้วตัวเต็มวัยเพศเมียจะวางไข่ลงในแหล่งน้ำไหลเพื่อให้ไข่ฟักออกมาเป็นตัวอ่อนอาศัยเจริญเติบโตในแหล่งน้ำไหลนั้นต่อไป จากลักษณะการดำรงชีวิตโดยอาศัยพึ่งพาแหล่งน้ำอยู่เกือบตลอดทั้งวงจรของชีวิต แมลงชนิดนี้จึงจัดอยู่ในกลุ่มของแมลงน้ำ (Aquatic insects)
สโตนฟลายไม่สามารถทนมลพิษทางน้ำได้ ดังนั้นการพบแมลงพวกนี้ในน้ำไหลหรือน้ำนิ่งจึงใช้เป็นดัชนีบ่งชี้คุณภาพน้ำได้เป็นอย่างดี

## อ้างอิง

## แหล่งข้อมูลอื่น
* 
* 
* Plecoptera Species File: order Plecoptera (Version 5.0/5.0)

หมวดหมู่:สัตว์ขาปล้อง

มแลง
ซีคอนบางแค

**ซีคอนบางแค** (Seacon Bang Khae) เป็นศูนย์การค้าขนาด 40 ไร่ ตั้งอยู่บนถนนเพชรเกษม แขวงบางหว้า เขตภาษีเจริญ เปิดการใช้งานขึ้นครั้งแรกในวันที่ 15 กันยายน พ.ศ. 2555 สามารถเดินทางด้วยรถไฟฟ้าสายสีน้ำเงิน ที่ สถานีภาษีเจริญ ซึ่งเชื่อมเข้าสู่ศูนย์การค้าพอดี บริหารงานโดยบริษัท ซีคอนบางแค จำกัด เป็นศูนย์การค้าที่ปรับปรุงจากศูนย์การค้าฟิวเจอร์พาร์ค บางแค เดิมซึ่งเปิดให้บริการตั้งแต่วันที่ 1 ธันวาคม พ.ศ. 2536 โดยการตกแต่งเปลือกอาคารเดิม (façade) ด้วยการใช้สีส้มเป็นสีประจำสัญลักษณ์ของห้างสรรพสินค้า

## พื้นที่ใช้สอยของโครงการ
ศูนย์สรรพสินค้ามีพื้นที่กว่า 40 ไร่ บนพื้นที่ขนาด 300,000 ตารางเมตร โดยแบ่งเป็นพื้นที่เช่า 170,000 ตารางเมตร จากร้านค้ากว่า 300 ร้านค้า มีลานอเนกประสงค์หลัก (atrium) จำนวน 3 ลาน 

มีร้าน Fashion และ Fashion Accessories พร้อมศูนย์รวม Health & Beauty ที่รวบรวมสถาบันเสริมความงามและสุขภาพไว้กว่า 40 ร้าน มีร้านจำหน่ายโทรศัพท์ ไอทีและอีเล็กทรอนิกส์ กว่า 150 ร้านค้า มีโรงภาพยนตร์ระบบดิจิตอลและ 3D กว่า 10 โรง และร้านค้าอาหาร รวมถึงซูเปอร์มาร์เก็ต

## การจัดสรรพื้นที่
ซีคอนบางแค ประกอบด้วยพื้นที่สำคัญดังนี้

* ร้านค้าในกลุ่มเครือเซ็นทรัล
** ท็อปส์
** เพาเวอร์บาย
** ซูเปอร์สปอร์ต 
** บีทูเอส
** ออฟฟิศเมท
* ดอง ดอง ดองกิ
* โฮมโปร (ย้ายมาจากสาขาเอ็มไลฟ์สโตร์ บางแค, โลตัส บางแค)
** เดอะเพาเวอร์
* นิโตริ
* สปอร์ตเวิลด์
* ศูนย์อาหารฟู้ดมาร์เซ่
* ซีซัน แฟชั่นมอลล์ 
* โมบายล์ซีคอน
* ไอทีซีคอน
* สวนสนุกเมกา ฮาร์เบอร์แลนด์
* โรงภาพยนตร์เมเจอร์ บางแค จำนวน 10 โรง ในจำนวนนี้มีโรงภาพยนตร์ GLS (Giant Laser Screen) และคิดส์ซีนีมา อย่างละ 1 โรง

### พื้นที่จัดสรรในอดีต
* คาร์ฟูร์ สาขาฟิวเจอร์พาร์ค บางแค (พื้นที่นี่ถูกเปลี่ยนเป็นซีซันแฟชั่นมอลล์)
* เยาฮัน สาขาฟิวเจอร์พาร์ค บางแค
* สวนสนุกฟิวเจอร์เวิลด์ สาขาฟิวเจอร์พาร์ค บางแค
* สวนสนุกโยโย่แลนด์ สาขาซีคอนบางแค (ย้ายสาขาไปยังซีคอนสแควร์ ส่วนพื้นที่เดิมถูกเปลี่ยนเป็นสวนสนุกเมกาฮาร์เบอร์แลนด์)
* ฟู้ดแฟร์
* แฟมิลี่มาร์ท
* ห้างสรรพสินค้าโรบินสัน สาขาซีคอนบางแค (ปิดกิจการเมื่อวันที่ 30 พฤศจิกายน 2565 โดยได้ย้ายสาขาไปยังโรบินสัน ไลฟ์สไตล์ ราชพฤกษ์ และโรบินสัน สาขาเซ็นทรัล มหาชัย ส่วนที่ตั้งเดิมปรับปรุงเป็น ชั้น B ที่ตั้งของ พาวเวอร์บาย (ย้ายมาจากจุดเดิม มาอยู่ฝั่งโรบินสันเดิม เพื่อขยายใหญ่ขึ้น), ชั้น 1 ที่ตั้งของนิโตริ และ สปอร์ตเวิล์ด, ชั้น 2 ที่ตั้งของโฮมโปร)
* โรงภาพยนตร์แกรนด์ อีจีวี สาขาซีคอนบางแค (ปรับปรุงเป็น เมเจอร์ บางแค)

## การเดินทาง
### รถไฟฟ้า
thumb|ทางเชื่อมระหว่างซีคอนบางแคกับสถานีภาษีเจริญของสายสีน้ำเงิน

### รถสาธารณะ

## อ้างอิง

## ดูเพิ่ม
* ซีคอนสแควร์

หมวดหมู่:ศูนย์การค้าในกรุงเทพมหานคร
หมวดหมู่:สิ่งก่อสร้างในเขตภาษีเจริญ
หมวดหมู่:สิ่งก่อสร้างตั้งแต่ พ.ศ. 2555
หมวดหมู่:สิ่งก่อสร้างตั้งแต่ พ.ศ. 2536
คิม ซ็อนบิน

**คิม ซ็อนบิน** (; ; 10 เมษายน ค.ศ. 1973 – ) เป็นผู้ฝึกสอนการยิงธนูระดับสูงชาวเกาหลีใต้ ผู้ทำการฝึกสอนแก่นักกีฬาทีมชาติไทยมาเป็นเวลายาวนาน ในประเภทธนูปีกโค้งกลับ และได้รับการยกย่องในฐานะผู้นำพานักยิงธนูทีมชาติไทยเข้ารับรางวัลเหรียญทองจากการแข่งขันซีเกมส์ 2009

นอกจากนี้ เขายังเป็นผู้ให้การฝึกสอนแก่วิทยา ทำว่อง อย่างใกล้ชิดมาโดยตลอด ซึ่งวิทยาได้ให้การยอมรับว่าเป็นผู้ให้คำแนะนำที่เหมาะสมสำหรับตน กระทั่งได้รับเลือกเข้าสู่การแข่งขันกีฬายิงธนูในโอลิมปิกฤดูร้อน 2012

## ประวัติ
คิม ซ็อนบิน เป็นผู้ฝึกสอนการยิงธนูชาวเกาหลีใต้ ผู้ให้การฝึกสอนแก่นักกีฬายิงธนูทีมชาติไทยหลายราย โดยเขาได้เข้าประจำอยู่ที่ประเทศไทยเป็นระยะเวลาที่ยาวนาน ซึ่งนักยิงธนูแต่ละคนที่ได้รับการฝึกล้วนมีฝีมือที่พัฒนาขึ้นเป็นอย่างมาก เนื่องด้วย คิม ซ็อนบิน เป็นผู้ที่มีความจริงจัง และทำการฝึกซ้อมวันละ 3 เวลา นอกจากนี้ สงวน โฆษะวินทะ ซึ่งเป็นนายกสมาคมกีฬายิงธนูแห่งประเทศไทย ยังเคยให้โอกาสเจนจิรา เกิดประสพ เข้ารับการฝึกจาก คิม ซ็อนบิน โดยเชื่อว่าหากเธอได้รับการฝึกจากเขาย่อมมีโอกาสที่จะได้รับเหรียญรางวัลจากการแข่งขันซีเกมส์ 2009 ได้เช่นกัน ทั้งนี้ คิม ซ็อนบิน ได้รับค่าตัวที่ 50,000 เหรียญสหรัฐต่อเดือนจากสมาคมกีฬายิงธนูแห่งประเทศไทย รวมถึงเป็นผู้ฝึกสอนนักยิงธนูทีมชาติไทยในกีฬายิงธนูในเอเชียนเกมส์ 2010 ที่กว่างโจว

คิม ซ็อนบิน ยังเป็นผู้ฝึกสอนที่ได้รับการจับตามอง ในฐานะผู้คอยให้คำแนะนำแก่วิทยา ทำว่อง ในการแข่งขันกีฬายิงธนูในโอลิมปิกฤดูร้อน 2012 แต่เนื่องด้วยเขายังไม่สามารถพูดภาษาอังกฤษหรือภาษาไทยได้ โดยส่วนใหญ่แล้วเขาจึงอาศัยท่าทางจากมือในการฝึกสอนแทน

## ระเบียงภาพ

ไฟล์:Kim Seon Bin 2.jpg|ขณะให้การดูแลแก่นักยิงธนูทีมชาติไทย
ไฟล์:Denchai, Kim, Witthaya 1.jpg|เด่นชัย เทพนา, คิม ซ็อนบิน และ วิทยา ทำว่อง
ไฟล์:Komkrit and Kim Seon Bin 2.jpg|คมกฤษณ์ ดวงสุวรรณ์ กับโค้ชคิม


## อ้างอิง

## แหล่งข้อมูลอื่น

* การเจรจาต่อสัญญาว่าจ้างโค้ช Kim Sun Bin
* นักกีฬาศรีลังกามาขอฝึกที่ ศูนย์ฝึก FITA
* การฝึกซ้อมของนักกีฬาโอลิมปิก
* นักกีฬายิงธนูจากประเทศอียิปต์
* วิทยา ทำว่อง เล็งศรสู่ฝัน
* 

หมวดหมู่:ชาวเกาหลีใต้
หมวดหมู่:ชาวเกาหลีใต้ในประเทศไทย
หมวดหมู่:ผู้ฝึกสอนยิงธนู
หมวดหมู่:ผู้ฝึกสอนทีมชาติ
หมวดหมู่:บุคคลจากโซล
หมวดหมู่:ผู้ฝึกสอนโอลิมปิก
เทศบาลตำบลขุนทะเล

**เทศบาลตำบลขุนทะเล** อาจหมายถึง
* **[[เทศบาลตำบลขุนทะเล (จังหวัดนครศรีธรรมราช)|เทศบาลตำบลขุนทะเล]]** อำเภอลานสกา จังหวัดนครศรีธรรมราช 
* **[[เทศบาลตำบลขุนทะเล (จังหวัดสุราษฎร์ธานี)|เทศบาลตำบลขุนทะเล]]** อำเภอเมืองสุราษฎร์ธานี จังหวัดสุราษฎร์ธานี 

ขุนทะเล
แอนโทไซยานิน

thumb|right|โครงสร้างพื้นฐานของแอนโทไซยานิน
thumb|แอนโทไซยานินทำให้ดอกไม้มีสีม่วงเข้ม
[thumb|สีแดงของแอนโทไซยานินที่เกิดกับใบอ่อนของ[กุหลาบที่จะหายไปเมื่อใบโตเต็มที่]]
**แอนโทไซยานิน** () เป็นรงควัตถุที่พบในพืชทั้งในดอกและในผลของพืช ให้สีแดง น้ำเงิน หรือม่วง เป็นสารที่ละลายในน้ำได้ดี มีฤทธิ์เป็นสารต้านอนุมูลอิสระ (antioxidant) ยับยั้งการเกิดออกซิเดชันของลิโปโปรตีน และการตกตะกอนของเกล็ดเลือด ทำให้แอนโทไซยานินมีบทบาทในการป้องกันการเกิดโรคเรื้อรังต่าง ๆ เช่น โรคระบบหัวใจหลอดเลือด มะเร็ง เบาหวาน 

โครงสร้างของแอนโทไซยานิน ประกอบด้วยสารประกอบ 2 หรือ 3 ชนิด ได้แก่
* แอนโทไซยานิดิน หรืออะไกลโคน (aglycone) มีโครงสร้างพื้นฐานประกอบด้วย คาร์บอนเชื่อมต่อกันในรูป C-6-C-3-C-6 เชื่อมต่อกัน ซึ่งแอนโทไซยานิดินที่พบมากในปัจจุบันจะมีอยู่ 6 ชนิด คือ เพลาโกนิดินไซยานิดิน  เดลฟินิดิน พีโอนิดิน  เพทุนิดิน และมอลวิดิน 
* น้ำตาล ซึ่งจะเกิดพันธะกับคาร์บอน ตำแหน่งที่ 3 หรือตำแหน่งที่ 3 และ 5 โดยน้ำตาลที่เกิดพันธะได้ เช่น กลูโคส กาแล็กโทส รูติโนส  แรมโนส เป็นต้น
* โครงสร้างที่เป็นกรด ซึ่งส่วนนี้อาจมีหรือไม่มีก็ได้ แอนโทไซยานินที่มีกรดเป็นองค์ประกอบเรียกว่า นอนอะซิเลตเทต แอนโทไซยานิน ถ้าไม่มีกรดเป็นองค์ประกอบเรียกว่า อะซิเลตเทต แอนโทไซยานิน โดยกรดจะเกิดเอสเทอริฟิเคชัน กับน้ำตาล กรดที่เกิดพันธะเอสเทอร์กับน้ำตาล เช่น กรดคูมาริก กรดเฟอร์รูริก กรดคาร์เฟอิก  เป็นต้น

## อ้างอิง
*  อรุษา เชาวนลิขิต. 2554.  การสกัดและวิธีการวิเคราะห์แอนโทไซยานิน. วารสารมหาวิทยาลัยศรีนครินทรวิโรฒ (สาขาวิทยาศาสตร์และเทคโนโลยี) ปีที่ 3 ฉบับที่ 6 กรกฎาคม-ธันวาคม 2554
* Anthocyanin Stability During Extrusion Cooking , University of Maine, 1999, Arusa Chaovanalikit, Ph.D. 
* The Possible Health Benefits of Anthocyanin Pigments and Polyphenolics, OREGON STATE UNIVERSITY , Ronald E. Wrolstad, Ph.D.

## ดูเพิ่ม
* Andersen, O.M. *Flavonoids: Chemistry, Biochemistry and Applications*. CRC Press, Boca Raton FL 2006. ISBN 978-0-8493-2021-7.
* Gould, K. / Davies, K. / Winefield, C. (eds.) *Anthocyanins: Biosynthesis, Functions, and Applications*. Springer, 2008.  ISBN 978-0-387-77334-6

## แหล่งข้อมูลอื่น
* ''What do the traditional Maori diet, autumn leaves, and red wine have in common?'' on the Australian science series Catalyst.
* Anthocyanins FAQ ''MadSci Network'' 
* Discussion of carnivorous plants concerning the evolution, biosynthesis and function of anthocyanins
* An excellent overview that provides useful info about the function & synthesis of anthocyanins. Also here  is a modified draft.
* Kids oriented overview about leaves with anthocyanins on page 6 , a curriculum supplement of *Newspaper in Education (NIE)* provided by The Washington Post.

หมวดหมู่:รงควัตถุ
หมวดหมู่:ตัวบ่งชี้พีเอช
กบฏอาบูชีรี

thumb|แซนซิบาร์และเยอรมันแอฟริกาตะวันออก ค.ศ. 1885-90
**กบฏอาบูชีรี** เป็นชื่อเรียกการจลาจลที่เกิดขึ้นในปี พ.ศ. 2431 - 2432 โดยชาวอาหรับและชาวสวาฮีลีในพื้นที่ชายฝั่งเยอรมันแอฟริกาตะวันออกซึ่งคัดค้านการมอบดินแดนนี้ให้แก่จักรวรรดิเยอรมันโดยสุลต่านแห่งแซนซิบาร์ในปี พ.ศ. 2431 การจลาจลถูกปราบปรามโดยที่สุดโดยการปิดล้อมชายฝั่งของแองโกล-เยอรมัน

## ความเป็นมา
พ.ศ. 2427 คณะสำรวจแห่งสมาคมการตั้งอาณานิคมแห่งเยอรมัน (Society for German Colonization) นำโดยคาร์ล เพเทอร์ซ (Karl Peters) เดินทางมาถึงแซนซิบาร์และตั้งผู้นำท้องถิ่นบนแผ่นดินใหญ่ฝั่งตรงข้ามซึ่งลงนาม "สัญญาคุ้มครอง (protection contracts)" พื้นที่ใหญ่โตเป็นขององค์กร เมื่อรากฐานมั่นคงเพเทอร์ซได้ตั้งบริษัทเยอรมันแอฟริกาตะวันออกขึ้นเพื่อเข้าถือสิทธิ์ดินแดนที่เพิ่มมากขึ้นในแทนกันยีกาไปถึงภูเขายูรูการู (Uluguru) และภูเขายูซัมบารา (Usambara) มีการประชุมกับฝ่ายต่อต้าน สุลต่านบาร์กาช บิน เซด แห่งแซนซิบาร์ ผู้ยอมโอนอ่อนผ่อนตามโดยไม่เต็มใจ ภายหลังเพเทอร์ซได้รับการสนับสนุนอย่างเป็นทางการจากกระทรวงการต่างประเทศในเบอร์ลินและกองเรือของกองทัพเรือเยอรมนีภายใต้การนำของพลเรือตรีเอดดูอาร์ด คาโนร์ร (Eduard Knorr) ปรากฏนอกชายฝั่งของแซนซิบาร์ ท้ายที่สุดในวันที่ 28 เมษายน พ.ศ. 2431 สุลต่านคาริฟฟาห์ บิน เซด แห่งแซนซิบาร์ (Khalifah bin Said) ได้ลงนามในสนธิสัญญายกการบริหารปกครองแผ่นดินใหญ่แทนกันยีกาให้กับบริษัทเยอรมันแอฟริกาตะวันออก

จากเดือนสิงหาคม พ.ศ. 2431 สมาคมที่พยายามจะยึดครองเมืองชายฝั่งของแทนกันยีกาต้องเผชิญการต่อต้านอย่างรุนแรงจากชนชั้นปกครองชาวอาหรับที่วิตกกังวลเกี่ยวกับการค้าทาสและงาช้าง และชนพื้นเมือง ความพยายามอันโอหังของเอมิล ฟอน เซเลว์ซคี (Emil von Zelewski) เจ้าหน้าที่ปกครองชาวเยอรมันในแพนกานี (Pangani) ที่ชักธงบริษัทขึ้นเหนือเมืองได้จุดการจลาจลขึ้น

## การจลาจล
การจลาจลนำโดยชาวไร่ อาบูชีรี อิบน์ ซิลิม อัลฮัร์ษิ (Abushiri ibn Salim al-Harthi) ซึ่งได้รับการสนับสนุนจากชาวอาหรับในพื้นที่และเผ่าสวาฮีลีพื้นเมือง พ่อของอาบูชีรีเป็นอาหรับแม่เป็นชาวโอโรโม การก่อจลาจลกระจายเร็วตามชายฝั่งจากเมืองแทนกา (Tanga) ในตอนเหนือถึงเมืองลินดี (Lindi) และ มิคินดานี (Mikindani) ในตอนใต้ ผู้แทนของบริษัทเยอรมันแอฟริกาตะวันออกถูกขับไล่หรือฆ่าตาย ยกเว้นองค์กรในเมืองบากาโมโย (Bagamoyo) และดาร์อีสซาลาม (Dar es Salaam)

ในเดือนกุมภาพันธ์ พ.ศ. 2431 นายกรัฐมนตรีเยอรมัน ออทโท ฟอน บิสมาร์ค ได้เข้าแทรกแซงและแต่งตั้งร้อยโทเฮอร์มันน์ วิสส์มันน์ (Hermann Wissmann) เป็น *Reichskommissar (ข้าหลวง)* แห่งเยอรมันแอฟริกาตะวันออก วิสส์มันน์รวมกำลัง *Schutztruppe (กองกำลังทหารแอฟริกาในอาณานิคมจักรวรรดิเยอรมัน)* ของนายทหารเยอรมันและทหารอัสคารีพื้นเมืองที่ได้รับสนับสนุนโดยกองทัพเรือและอังกฤษตามลำดับเพื่อปราบกบฏ

ภายหลังอาบูชีรีถูกจับได้ในการต่อสู้ที่เมืองมอมบาซา เขาถูกตัดสินประหารชีวิตโดยศาลอาญาศึกให้แขวนคอประจานที่เมืองบังกานี (Pangani) ตามข้อตกลงวันที่ 20 พฤศจิกายน พ.ศ. 2433 บริษัทแอฟริกาตะวันออกมอบการบริหารการปกครองแทนกันยีกาให้แก่รัฐบาลเยอรมัน พ.ศ. 2434 วิสส์มันน์จึงรายงานกลับไปยังเบอร์ลินว่าปราบกบฏเสร็จสิ้น

## อ้างอิง

หมวดหมู่:ประวัติศาสตร์แซนซิบาร์
หมวดหมู่:ประวัติศาสตร์แทนกันยีกา
หมวดหมู่:พ.ศ. 2431
เปตรู ราคู

**เปตรู ราคู** (; 17 กรกฎาคม ค.ศ. 1987 – ) เป็นนักฟุตบอลชาวมอลโดวา ผู้ซึ่งเล่นให้แก่ทีมชาติมอลโดวาในฐานะกองหลัง

## ประวัติ
#### สโมสรอาชีพ
ราคูได้รับการคัดเลือกใน ค.ศ. 2007 โดยสโมสรไอเอฟเคนอร์เชอปิงจากสโมสรฟุตบอลซิมบรูคริสซีโน ในช่วงฤดูกาล 2008 เขาได้รับการยืมตัวไปยังสโมสรมีปาของฟินแลนด์ ซึ่งเดิมเขาได้รับเลือกในฐานะกองหน้า ซึ่งราคูยังเล่นเป็นกองกลาง และตั้งแต่ฤดูกาล 2009 ในฐานะกองหลัง ในเดือนกุมภาพันธ์ ค.ศ. 2012 ราคูได้ย้ายไปยังสโมสรฟุตบอลไฮจอร์ริงค์ของเดนมาร์ก และในเดือนกรกฎาคม ค.ศ. 2012 เขาก็ได้รับการเปิดตัวจากทางสโมสร

#### ผลงานระดับนานาชาติ
ใน ค.ศ. 2010 ราคูได้รับการเรียกตัวมาร่วมทีมฟุตบอลทีมชาติมอลโดวา โดยมีการเปิดตัวเขาในนัดกระชับมิตรโดยพบกับทีมชาติจอร์เจียในวันที่ 11 สิงหาคม

#### ชีวิตส่วนตัว
ใน ค.ศ. 2008 เปตรู ราคู ได้แต่งงานกับเจนจิรา เกิดประสพ ซึ่งเป็นทั้งอดีตมิสไทยแลนด์เวิลด์และนักยิงธนูทีมชาติไทย โดยเขาได้เปิดเผยถึงการแต่งงานดังกล่าวผ่านทางหนังสือพิมพ์เดอะซัน ซึ่งเป็นสื่อที่มีชื่อเสียงของประเทศอังกฤษ และได้รับความสนใจในระดับนานาชาติ
ในเดือนมกราคม 2015 Petru และ Mix ประกาศว่าพวกเขาตัดสินใจแยกทางกันและยื่นฟ้องหย่าและเมื่อสิ้นสุดปีการหย่าก็เสร็จ พวกเขาไม่มีลูกด้วยกัน

## อ้างอิง

## แหล่งข้อมูลอื่น
* 
* Official IFK Norrköping profile  
* Profile on football-lineups.com
* Profile on soccerway.com

หมวดหมู่:กองหลังฟุตบอล
หมวดหมู่:นักฟุตบอลชาวมอลโดวา
สตีเวน เฟล็ตเชอร์

**สตีเวน เคนเนท เฟล็ตเชอร์** (; เกิด 26 กรกฎาคม 1987) เป็นนักฟุตบอลอาชีพชาวสกอตแลนด์ ปัจจุบันเขาเป็นนักฟุตบอลไม่มีสังกัด

เฟล็ตเชอร์เริ่มต้นอาชีพของเขากับสโมสรฟุตบอลฮิเบอร์เนียน โดยลงเล่นในสกอตติชพรีเมียร์ชิปไป 156 นัด ยิงไป 43 ประตู ก่อนที่เฟล็ตเชอร์จะย้ายมาร่วมทีมเบิร์นลีย์ด้วยค่าตัว 3 ล้านปอนด์ ในเดือนมิถุนายน 2009 ซึ่งเป็นสถิติค่าตัวสูงสุดของสโมสร เขาเป็นดาวซัลโวสูงสุดของสโมสรในฤดูกาล 2009–10 ด้วยการยิงประตูในลีกไป 8 ประตู แต่สโมสรกลับต้องตกชั้นจากพรีเมียร์ลีก

ไม่นานหลังจากนั้น เฟล็ตเชอร์ย้ายไปร่วมทีมวุลเวอร์แฮมป์ตันวอนเดอเรอส์ ด้วยค่าตัว 6.5 ล้านปอนด์ ซึ่งเป็นสถิติค่าตัวสูงสุดของสโมสร เขายิงได้ 24 ประตูจาก 68 นัดที่ลงเล่นให้กับวูล์ฟส์ แต่สโมสรก็ต้องตกชั้นจากพรีเมียร์ลีกในปี 2012 เฟล็ตเชอร์ย้ายไปร่วมทีมซันเดอร์แลนด์ในพรีเมียร์ลีกด้วยค่าตัว 12 ล้านปอนด์ เขาลงเล่นให้สโมสรไป 108 นัด ยิงได้ 23 ประตู ในปี 2016 เขาถูกยืมตัวไปเล่นให้กับออแล็งปิกเดอมาร์แซย์ของฝรั่งเศสครึ่งฤดูกาล หลังจากนั้นเขาเซ็นสัญญาย้ายมาร่วมทีมเชฟฟีลด์เวนส์เดย์ในอีเอฟแอลแชมเปียนชิป เขายิงได้ 38 ประตูตลอด 4 ฤดูกาลในถิ่นฮิลส์โบโร เขาลงเล่นให้กับสโตกซิตี 2 ฤดูกาลและดันดียูไนเต็ดอีก 1 ฤดูกาล ก่อนย้ายมาร่วมทีมเรกซัมทีมในลีกทูในปี 2023 โดยเขายิงไป 8 ประตูจาก 33 นัด นำเรกซัมคว้ารองแชมป์และเลื่อนชั้นสู่อีเอฟแอลลีกวันในความพยายามครั้งแรกของพวกเขา

ส่วนผลงานในการเล่นระดับชาติ สตีเวน เฟล็ตเชอร์ เคยลงเล่นให้กับทีมชาติสกอตแลนด์ ในรุ่นอายุไม่เกิน 19 ปี ในรายการฟุตบอลชิงแชมป์แห่งชาติยุโรป 2006 รุ่นอายุไม่เกิน 19 ปี ที่ประเทศโปแลนด์ ภายใต้การคุมทีมของ *อาร์ชี เกมมิลล์* และพาทีมชาติชุดเล็กคว้าตำแหน่งรองแชมป์ โดยแพ้ให้กับทีมชาติสเปนในรอบชิงชนะเลิศ จากนั้นได้ขึ้นมาเล่นให้กับทีมชาติชุดใหญ่ โดยในปี ค.ศ. 2015 เขากลายเป็นผู้เล่นทีมชาติสกอตแลนด์คนแรกในรอบ 45 ปี ที่ยิงแฮตทริกได้ในการเล่นให้ทีมชาติ

## ประวัติ
เฟล็ตเชอร์เกิดที่เมืองชรูว์สบรี เทศมณฑลชรอปเชอร์ และใช้ชีวิตช่วงแรกในค่ายทหารอังกฤษในประเทศอังกฤษและเยอรมนี ที่ซึ่งพ่อของเขาประจำการอยู่  โดยพ่อของเขา *สิบเอก เคนนี เฟล็ตเชอร์* เสียชีวิตจากโรคมะเร็ง เมื่อเขาอายุได้เพียงสิบปี ทำให้แม่ของเขาตัดสินใจพาเขาและน้องสาวย้ายไปยังเมืองแฮมิลตัน มณฑลเซาท์ลานาร์กเชอร์ ในสกอตแลนด์ และผู้ฝึกสอนของสโมสรฟุตบอลฮิเบอร์เนียน ที่มาจากแฮมิลตันได้เห็นความสามารถในการเล่นฟุตบอลของเขาและเขาได้เข้าร่วม Leith club's youth network  ในวัยสิบสามปี

## อาชีพ
เฟล็ตเชอร์เริ่มลงเล่นให้กับสโมสรฟุตบอลฮิเบอร์เนียน จนจบฤดูกาล 2003–04 เอาชนะคิลมาร์น็อค
ไปด้วยคะแนน 3-0 เค้ากลายเป็น first team regular ในฤดูกาล 2004–05 ลงเล่น 26 ครั้ง ทำไป 5 ประตู ในฤดูกาล 2005–06 season
เฟล็ตเชอร์ทำไป10ประตู

## อ้างอิง

หมวดหมู่:บุคคลจากชรูส์บรี
หมวดหมู่:กองหน้าฟุตบอล
หมวดหมู่:นักฟุตบอลชาวสกอตแลนด์
หมวดหมู่:นักฟุตบอลทีมชาติสกอตแลนด์
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลวุลเวอร์แฮมป์ตันวอนเดอเรอส์
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นสโมสรฟุตบอลเบิร์นลีย์
หมวดหมู่:ผู้เล่นออแล็งปิกเดอมาร์แซย์
หมวดหมู่:ผู้เล่นสโมสรฟุตบอลเชฟฟีลด์เวนส์เดย์
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นสโมสรฟุตบอลเรกซัม
ไทม์เซิร์ฟเวอร์

**ไทม์เซิร์ฟเวอร์** () เป็นเซิร์ฟเวอร์ประเภทหนึ่งที่เป็นเครื่องใช้อ้างอิงเวลาของระบบเพื่อให้เวลาของคอมพิวเตอร์ทุกเครื่องตรงกัน โดยจะทำการกำหนดผ่านทางโพรโทคอล Network Time Protocol (NTP) ในหลายองค์กรก็จะใช้การตั้งหรือกำหนดให้เซิร์ฟเวอร์เครื่องใดเครื่องหนึ่งเป็นไทม์เซิร์ฟเวอร์ของระบบ

หากเทียบกับเวลาที่ใช้กันจริง อาจจะอ้างถึงการเทียบเวลามาตรฐานกับกองทัพเรือ หรือก่อนเคารพธงชาติตอนเช้า

การที่คอมพิวเตอร์แต่ละเครื่องจะรับส่งข้อมูลหากันจะต้องมีเวลาในการอ้างอิง เพราะหากเวลาไม่ตรงกันหรือต่างกันมาก จะมีผลต่อการบันทึกข้อมูล (log) ที่ใช้ในการตรวจสอบ และอ้างอิงข้อมูล

หมวดหมู่:ซอฟต์แวร์เกี่ยวกับเวลาของเครือข่าย
หมวดหมู่:เซิร์ฟเวอร์
หมวดหมู่:ระบบการวัดเวลา
เซบัสติยัน ลอช็อน

**เบ็งต์ อุล์ฟ เซบัสติยัน ลอช็อน** (; เกิดวันที่ 6 มิถุนายน ค.ศ. 1985) เป็นนักฟุตบอลชาวสวีเดน ปัจจุบันเล่นในตำแหน่งปีกขวาให้กับสโมสรอออีคัวในอัลสเว็นสกันและฟุตบอลทีมชาติสวีเดน

## อ้างอิง

หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นสโมสรฟุตบอลอาร์เซนอล
หมวดหมู่:ผู้เล่นสโมสรฟุตบอลเบอร์มิงแฮมซิตี
หมวดหมู่:ผู้เล่นสโมสรฟุตบอลฮัลล์ซิตี
หมวดหมู่:ผู้เล่นในฟุตบอลโลก 2018
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
เจมส์ มักเคลน

**เจมส์ โจเซฟ มักเคลน** (, เกิดเมื่อวันที่ 22 เมษายน ค.ศ. 1989) เป็นนักฟุตบอลชาวไอริช ตำแหน่งกองกลาง (ปีก) ปัจจุบันเล่นให้กับเรกซัม และทีมชาติสาธารณรัฐไอร์แลนด์

## อ้างอิง

หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นในฟุตบอลชิงแชมป์แห่งชาติยุโรป 2012
หมวดหมู่:ปีกฟุตบอลชาย
หมวดหมู่:นักฟุตบอลชาวไอริช
หมวดหมู่:นักฟุตบอลทีมชาติสาธารณรัฐไอร์แลนด์
หมวดหมู่:บุคคลจากเดร์รี
หมวดหมู่:ผู้เล่นในฟุตบอลลีกอังกฤษ
หมวดหมู่:ผู้เล่นสโมสรฟุตบอลเรกซัม
สันติสุข

**สันติสุข** อาจหมายถึง

; จิตวิทยา
* สันติสุข (tranquillity) - ความสุขที่เกิดจากความสงบ 

; บุคคล
* สันติสุข พรหมศิริ - นักแสดง นักพากย์ และพิธีกรชาวไทย
* สันติสุข มะโรงศรี - ผู้ประกาศข่าวสถานีโทรทัศน์ท็อปนิวส์
* สันติสุข อินทวงศ์ - นักว่ายนํ้าชาวลาว

; ภูมิศาสตร์
* อำเภอสันติสุข - อำเภอหนึ่งในจังหวัดน่าน ยกขึ้นเป็นอำเภอเมื่อปี 2537
* น้ำตกสันติสุข - น้ำตกในอุทยานแห่งชาตินันทบุรี จังหวัดน่าน
* แยกสันติสุข - สี่แยกในเขตอำเภอเมืองปทุมธานี จังหวัดปทุมธานี เป็นจุดบรรจบของทางหลวงแผ่นดินหมายเลข 346 (ถนนปทุมธานี-บางเลน) กับทางหลวงแผ่นดินหมายเลข 3111 (ถนนปทุมธานี-สามโคก)
* เมืองเยรูซาเลม - เมืองในประเทศอิสราเอล ชื่อเมืองหมายความว่า สันติสุขสถาน

; หน่วยงาน
* โรงเรียนสันติสุขพิทยาคม - โรงเรียนประจำอำเภอสันติสุข จังหวัดน่าน
โรงเรียนศรัทธาสมุทร

**โรงเรียนศรัทธาสมุทร**  (อักษรย่อ : ศ.ส.; อังกฤษ: Satthasamut School) เป็นโรงเรียนมัธยมศึกษาประจำจังหวัดสมุทรสงคราม เปิดรับนักเรียนในระดับชั้นมัธยมศึกษาตอนต้นและมัธยมศึกษาตอนปลาย ในอดีตเปิดรับเฉพาะนักเรียนชาย จึงได้รับเลือกให้เป็นโรงเรียนชายประจำจังหวัดสมุทรสงคราม ปัจจุบันเปิดรับนักเรียนแบบสหศึกษาทั้งมัธยมศึกษาตอนต้นและมัธยมศึกษาตอนปลาย

## ประวัติโดยย่อ
**โรงเรียนศรัทธาสมุทร** ชื่อเดิมว่า **โรงเรียนวัดบ้านแหลม** เปิดสอนเมื่อวันที่ 1 มิถุนายน พ.ศ. 2451 โดยตั้งอยู่ในบริเวณวัดบ้านแหลม (วัดเพชรสมุทรวรวิหาร) เปิดสอนตั้งแต่ระดับชั้นมูลถึงชั้นประโยคมูล ต่อมาเปลี่ยนชื่อเป็น “โรงเรียนแหลมวิทยาคม” พ.ศ. 2458 ได้เปลี่ยนชื่อเป็น **“โรงเรียนศรัทธาสมุทร”** 
ตามสมณศักดิ์ “พระครูศรัทธาโสภิต”ซึ่งเป็นเจ้าอาวาสองค์อุปการะรวมกับคำนำหน้าชื่อจังหวัด และใช้ชื่อนี้มาจนถึงปัจจุบัน

พ.ศ. 2521 ได้ย้ายมาเรียนยังสถานที่เรียนแห่งใหม่ในปัจจุบัน และเปลี่ยนจากโรงเรียนที่รับนักเรียน   ชายล้วนมาเป็นสหศึกษา เปิดการสอนตั้งแต่ระดับมัธยมศึกษาปีที่ 1 ถึงระดับมัธยมศึกษาปีที่ 6 สังกัดกองการมัธยมศึกษา กรมสามัญศึกษา กระทรวงศึกษาธิการ สำนักงานคณะกรรมการศึกษาขั้นพื้นฐาน เขตพื้นที่การศึกษาสมุทรสงครามและสำนักงานเขตพื้นที่การศึกษามัธยมศึกษา เขต 10

## อ้างอิง

หมวดหมู่:โรงเรียนในอำเภอเมืองสมุทรสงคราม
หมวดหมู่:โรงเรียนที่ก่อตั้งในปี พ.ศ. 2451
หมวดหมู่:โรงเรียนที่มีอายุเกิน 100 ปีในประเทศไทย
หมวดหมู่:โรงเรียนประจำจังหวัด
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสมุทรสาคร สมุทรสงคราม
เคอร์ดิสถาน

**เคอร์ดิสถาน** (Kurdistan;  "แผ่นดินของชาวเคิร์ด"; บางครั้งเขียนเป็นคูร์ดิสถาน *Curdistan*; ชื่อเดิมคือคอร์ดูน: *Corduene*) เป็นพื้นที่ทางภูมิศาสตร์ซึ่งมีชาวเคิร์ดอาศัยอยู่เป็นจำนวนมาก มีวัฒนธรรมแบบชาวเคิร์ด การใช้ภาษาเคิร์ด  โดยทั่วไปคำว่าเคอร์ดิสถานมักอ้างถึงทางตะวันออกของตุรกี (เคอร์ดิสถานตุรกี) ภาคเหนือของอิรัก (เคอร์ดิสถานอิรัก) ภาคตะวันตกเฉียงเหนือของอิหร่าน (เคอร์ดิสถานอิหร่าน) และภาคตะวันออกเฉียงเหนือของซีเรีย (เคอร์ดิสถานซีเรีย)

## อ้างอิง


หมวดหมู่:ภูมิภาคที่ถูกแบ่งแยก
หมวดหมู่:อุดมการณ์เรียกร้องดินแดนของชนชาติเดียวกัน
หมวดหมู่:อุดมการณ์เรียกร้องดินแดนของชนชาติเคิร์ด
หมวดหมู่:ประเทศที่มีข้อเสนอ
ยูเอสเอส จอห์นปอลโจนส์ (ดีดีจี 53)

**ยูเอสเอส จอห์นพอลโจนส์ (ดีดีจี 53)** เป็นเรือลำที่ 3 ในเรือพิฆาตชั้นอาร์ลี - เบิร์ก และเป็นเรือลำแรกในคลาสที่มีฐานประจำการอยู่ทางชายฝั่งตะวันตก ชื่อ จอห์น พอล โจนส์ มาจาก กัปตัน จอห์น พอล โจนส์ ในสงครามปฏิวัติอเมริกา เรือลำนี้ปัจจุบันเป็นส่วนหนึ่งของกองเรือพิฆาตที่ 23

### การปรากฏตัวในสื่อบันเทิง
เรือจอห์นพอลโจนส์ ได้เป็นฉากหลักในการถ่ายทำภาพยนตร์เรื่อง แบทเทิลชิบ ร่วมกับ ยูเอสเอส แซมป์สัน และ เจดีเอส เมียวโกะ ทำลายยานเอเลี่ยนได้ 3 ลำและจมลงในภายหลัง

## แหล่งข้อมูลอื่น

* US Navy: ''USS John Paul Jones''  เว็บไซต์ทางการ

หมวดหมู่:เรือในสังกัดกองทัพเรือสหรัฐ
หมวดหมู่:เรือพิฆาต
หม่อมทิพวัน กฤดากร ณ อยุธยา

**หม่อมทิพวัน กฤดากร ณ อยุธยา** หรือนามเดิม **เจ้าทิพวัน ณ เชียงใหม่** (13 มิถุนายน พ.ศ. 2426 – 27 พฤษภาคม พ.ศ. 2497) นางข้าหลวงในเจ้าดารารัศมี พระราชชายา และอดีตหม่อมในพระวรวงศ์เธอ พระองค์เจ้าบวรเดช

## ประวัติ
หม่อมทิพวัน เป็นธิดาของเจ้าเทพดำรงค์รักษาเขต เจ้าฟ้าเมืองขุนยวม ผู้รักษาเมืองชายแดนแถบลุ่มแม่น้ำสาละวินสมัยพระเจ้าอินทวิชยานนท์เป็นเจ้าผู้ครองนครเชียงใหม่ กับเจ้าปิมปา ณ เชียงใหม่ หลานสาวเจ้าราชบุตร (สุริยฆาต) ณ นครเชียงใหม่ เจ้าราชโอรสองค์ใหญ่ในพระเจ้ากาวิละ

หม่อมทิพวันเสกสมรสกับพระวรวงศ์เธอ พระองค์เจ้าบวรเดช ซึ่งได้พบรักกันในขณะที่เจ้าทิพวัน ได้เข้ามาอยู่กับเจ้าดารารัศมี ในพระราชวังดุสิต มีธิดา 1 พระองค์ แต่ถึงแก่อนิจกรรมตั้งแต่คลอด

หลังจากนั้นพระองค์เจ้าบวรเดชได้เสกสมรสกับเจ้าศรีนวล ณ เชียงใหม่ น้องสาวของเจ้าทิพวันเป็นหม่อมคนใหม่ หม่อมทิพวันจึงกลับไปประกอบอาชีพเกษตรกรรมที่ตำบลแม่แฝก อำเภอสันทราย จังหวัดเชียงใหม่ ต่อมาพระองค์เจ้าบวรเดช ต้องอาญาในฐานความผิดกบฏ และหนีไปอาศัยอยู่ที่ประเทศเวียดนาม จนกระทั่งได้รับพระราชทานอภัยโทษจึงกลับมาตั้งโรงงานพิมพ์ผ้าที่อำเภอหัวหิน ซึ่งหม่อมทิพวันก็ได้เดินทางไปเยี่ยมเยียนด้วย

หม่อมทิพวันถึงแก่กรรมเมื่อวันที่ 27 พฤษภาคม พ.ศ. 2497 สิริรวมอายุ 71 ปี พระราชทานเพลิงศพเมื่อวันที่ 25 พฤษภาคม พ.ศ. 2498 ณ วัดโสมนัสราชวรวิหาร

## การปฏิบัติภารกิจ
### ด้านการถวายความจงรักภักดี
ในปี พ.ศ. 2452 หม่อมทิพวันได้มีโอกาสสนองพระเดชพระคุณในการถวายพระอภิบาลแด่พระบาทสมเด็จพระปกเกล้าเจ้าอยู่หัว และเจ้านายเล็ก ๆ ที่เสด็จไปทรงศึกษาวิชาอยู่ในยุโรปในเวลานั้นหลายพระองค์ ในฐานะภริยาเอกอัครราชทูต และสมเด็จพระศรีพัชรินทราบรมราชินีนาถ พระบรมราชชนนีพันปีหลวงก็ได้ทรงเมตตาเป็นพิเศษ พระราชทานเครื่องเพชรประดับกายอย่างสมเกียรติ

หม่อมทิพวันได้มีโอกาสรำถวายพระบาทสมเด็จพระปกเกล้าเจ้าอยู่หัว รัชกาลที่ 7 เมื่อคราวเสด็จประพาสจังหวัดเชียงใหม่ ในปี พ.ศ. 2469 และพระบาทสมเด็จพระปกเกล้าเจ้าอยู่หัวพระราชทานเหรียญรัตนาภรณ์ให้แก่หม่อมทิพวันในครั้งนั้น

### ด้านการเกษตร
หม่อมทิพวันได้สร้างเตาบ่มใบยาสูบ ที่บ้านหนองหาร อำเภอสันทราย จังหวัดเชียงใหม่ และริเริ่มเพาะปลูกและบ่มใบยาเวอร์ยิเนียเป็นรายแรกในจังหวัดเชียงใหม่ เมื่อปี พ.ศ. 2486

### ด้านการศึกษา ศาสนา และสังคม
หม่อมทิพวัน ได้บริจาคที่ดิน 9 ไร่ เพื่อสร้างวัด เมื่อปี พ.ศ. 2482 และได้เป็นประธานสร้างพระวิหาร ในปี พ.ศ. 2490 สำเร็จเมื่อปี พ.ศ. 2494 ใช้ทุนทรัพย์ส่วนตัวในการก่อสร้าง 81,500 บาท ชาวบ้านจึงได้ขนานนามวัดนี้ว่า **"วัดทิพวนาราม"**

ในปี พ.ศ. 2483 เจ้าทิพวัน ได้มอบที่ดินจำนวน 10 ไร่ เพื่อสร้างโรงเรียนประชาบาลประจำตำบลหนองหาร ซึ่งปัจจุบันคือ โรงเรียนบ้านหนองหาร (ทิพวันอุทิศ)

หม่อมทิพวัน เคยได้รับตำแหน่งนายกสมาคมสตรีศรีล้านนา เมื่อปี พ.ศ. 2496 และเป็นกรรมการสมาคมผู้บ่มเพาะปลูกยาสูบแห่งประเทศไทย

## เครื่องราชอิสริยาภรณ์

## ลำดับสาแหรก



## อ้างอิง

หมวดหมู่:เจ้าหญิงเชียงใหม่
หมวดหมู่:สกุล ณ เชียงใหม่
หมวดหมู่:หม่อม
หมวดหมู่:ณ อยุธยา
หมวดหมู่:ราชสกุลกฤดากร
หมวดหมู่:บุคคลจากอำเภอสันทราย
หมวดหมู่:ผู้ได้รับเครื่องราชอิสริยาภรณ์ ต.จ. (ฝ่ายใน)
หมวดหมู่:ผู้ได้รับเหรียญรัตนาภรณ์ ป.ป.ร.4‎
หมวดหมู่:พุทธศาสนิกชนชาวไทย
กรมงุย

**กรมงุย**หรือ**งย** (ภาษาเขมร: ក្រមង៉ុយ) เป็นนักเขียนที่มีชื่อเสียงของกัมพูชา เกิดเมื่อ พ.ศ. 2408 ที่จังหวัดกันดาล เดิมชื่ออุก อู แต่มักเรียกว่างุยหรืองยจนเป็นที่รู้จักทั่วไป ในวัยเด็ก ได้ศึกษาที่วัดองค์บึงจอก เมื่ออายุครบบวชจึงบวชเป็นพระภิกษุ ได้เรียนหนังสือในวัดด้านพระไตรปิฎก วิปัสสนากรรมฐาน เมื่อลาสิกขาก็แต่งงานและทำนาอยู่ในพนมเปญ มีตำแหน่งเป็น*กรม* ซึ่งในสมัยนั้นหมายถึงผู้ประสานงานระหว่างเจ้าหน้าฝ่ายรัฐกับประชาชนในตำบล คนทั่วไปจึงเรียกท่านว่ากรมงุย

กรมงุยมีความเชี่ยวชาญในการแต่งคำกาพย์และเพลงพื้นบ้านจนมีชื่อเสียง ได้รับฉายาจากชาวบ้านในสมัยนั้นว่า *ภิรมย์งุย* ความทราบถึงพระบาทสมเด็จพระสีสุวัตถิ์จึงโปรดฯให้เข้าเฝ้าและกรมงุยได้แต่งกาพย์ถวายพระองค์ จึงได้แต่งตั้งให้เป็นพระภิรมย์ภาษา นอกจากนั้น สำนักฝรั่งเศสแห่งปลายบูรพาทิศยังสนับสนุนให้พุทธศาสนบัณฑิตตีพิมพ์ผลงานกาพย์กลอนของท่าน โดยได้ค่าลิขสิทธิ์เล่มละ 1 เหรียญ กรมงุยเสียชีวิตเมื่อ พ.ศ. 2479 รวมอายุได้ 71 ปี บุตรชายของท่านชื่อ จุงหรือจ็งเป็นกวีเช่นเดียวกับบิดา แต่เสียชีวิตไปเมื่อ พ.ศ. 2498 ในคุก หลังจากถูกจับกุมในการเลือกตั้งในปีนั้น
## อ้างอิง
* บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551

หมวดหมู่:บุคคลที่เกิดในปี พ.ศ. 2408
หมวดหมู่:นักเขียนชาวกัมพูชา
หมวดหมู่:บุคคลจากจังหวัดกันดาล
สุทธ บูลีน

**สุทธ บูลีน** (Soth Polin)  เกิดเมื่อ 9 กุมภาพันธ์ พ.ศ. 2486 ที่จังหวัดกำปงจาม เป็นนักเขียนชาวกัมพูชา จบการศึกษาจากมหาวิทยาลัยอักษรศาสตร์และมนุษยศาสตร์ และจบด้านกฎหมายจากมหาวิทยาลัยกฎหมายและวิทยาศาสตร์เสณาฐกิจ จากนั้น ได้เป็นอาจารย์ด้านปรัชญา นวนิยายเรื่องแรกของบูลีนคือชีวิตไร้ค่า (Meaningless Life) ตีพิมพ์เมื่อ พ.ศ. 2507 เป็นผู้ก่อตั้งวารสารนครธมที่ตีพิมพ์ระหว่าง พ.ศ. 2503 – 2517 เมื่อพนมเปญแตก บูลีนได้ไปลี้ภัยในฝรั่งเศสและสหรัฐตามลำดับ
## อ้างอิง
*บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551
## แหล่งข้อมูลอื่น
* Tomoko Okada, ''Modern Short Stories'', Cambodian Studies, Tokyo University of Foreign Studies  - introduces 4 writers included in a Japanese publication *Modern Cambodian Short Stories* (The Daido Life Foundation, 2001)
* Thomas Beller, ''The debris of the visible'', Cambodia Daily, Aug 26, 2006 - review of Stewart and May (ed.) *In the Shadow of Angkor: Contemporary Writing From Cambodia*, University of Hawaii Press (2004), ISBN 0-8248-2849-6 which includes Soth Polin's 1969 short story ''Communicate, They Said" and an interview with him
* "An Interview with Soth Polin"  by Sharon May

หมวดหมู่:นักเขียนชาวกัมพูชา
หมวดหมู่:บุคคลจากจังหวัดกำปงจาม
ยู บู

**ยู บู** (You Bo) เป็นนักเขียนชาวกัมพูชาและเป็นประธานสมาคมนักเขียนเขมร เกิดเมื่อ 6 เมษายน พ.ศ. 2485 ที่จังหวัดกันดาล สำเร็จการศึกษาระดับมัธยมศึกษาใน พ.ศ. 2505 และได้เป็นอาจารย์ใน พ.ศ. 2506 และเข้าเป็นสมาชิกสมาคมนักเขียนเขมร ในระหว่าง พ.ศ. 2510 – 2512 ได้เป็นนักเขียนในหนังสือพิมพ์สุภมิตรและราษฎรนิยม และเป็นผู้จัดการหนังสือพิมพ์เมื่อลาออกจากการเป็นอาจารย์ หลังสงครามกลางเมืองกัมพูชา บูได้มาทำงานกับอันแทคใน พ.ศ. 2536 และฟื้นฟูสมาคมนักเขียนเขมรขึ้นอีกครั้ง และได้เป็นประธานจนถึงปัจจุบัน

ผลงานทางวรรณกรรมที่สำคัญของบู ได้แก่ ละครวิทยุเรื่อง เพลิงรักภักดี รวมกวีนิพนธ์เรื่อง มรรคาแห่งสุข (មារជាសុខ) และแปลวรรณกรรมภาษาเวียดนามเป็นภาษาเขมรสองเรื่องคือ ผู้ยืนยามอยู่ทางแยกและปากทางที่แคบ
## อ้างอิง
*บัญญัติ สาลี. วรรณกรรมเขมรปัจจุบัน. มหาสารคาม. อภิชาตการพิมพ์. 2551
## แหล่งข้อมูลอื่น
* Article from Cambodian Scene magazine 

หมวดหมู่:นักเขียนชาวกัมพูชา
หมวดหมู่:บุคคลจากจังหวัดกันดาล
ฮอร์นเวิร์ต

**ฮอร์นเวิร์ต** เป็นพืชที่อยู่ในกลุ่ม ไบรโอไฟต์หรือ พืชไม่มีท่อลำเลียง ซึ่งถูกบรรจุอยู่ในดิวิชัน **Anthocerotophyta** ชื่อสามัญในภาษาอังกฤษอ้างถึงรูปร่างของต้นสปอโรไฟต์ที่คล้ายเขา ต้นแกมีโทไฟต์อยู่ข้างล่าง รูปร่างแบน  พบได้ทั่วโลก เจริญได้เฉพาะในที่ชุ่มชื้น บางชนิดมีขนาดใหญ่มาก 
ฮอร์นเวิร์ตในสกุล *[[Dendroceros]]* พบได้ตามเปลือกไม้ในเขตร้อนและกึ่งเขตร้อน

## วงจรชีวิต
thumb|300px|left|วงจรชีวิตของต้นฮอร์นเวิร์ต ''Phaeoceros''
วงจรชีวิตของต้นฮอร์นเวิร์ตเริ่มต้นจากสปอร์โครโมโซมhaploid ขั้นตอนนี้มักจะเติบโตเป็น แกมีโทไฟต์ (n)

## อ้างอิง

## แหล่งข้อมูลอื่น

* Hornwort Web Portal 
*  Anthocerotophyta description and fossil history at UCMP
* Classification of the Anthocerotophyta 
* New Zealand Anthocerotae 

หมวดหมู่:พืชไม่มีท่อลำเลียง
หมวดหมู่:พืชตรึงไนโตรเจน
มหาวิทยาลัยฮีบรูแห่งเยรูซาเลม

[thumb|350px|left|ที่จัดตั้งขึ้นของมหาวิทยาลัยฮิบรูและการวางรากฐานที่สำคัญที่ [ปัส - 1918]]
thumb|200px|right|อาคารแฟรงก์ ซินาตรา ที่วิทยาเขตเมานต์สโกปัส

**มหาวิทยาลัยฮีบรูแห่งเยรูซาเลม** (; ; อักษรย่อ: ) เป็นมหาวิทยาลัยที่เก่าแก่ที่สุดเป็นอันดับที่สองของประเทศอิสราเอล รองจากเทกนิออน มหาวิทยาลัยฮีบรูมีวิทยาเขตสามแห่งในกรุงเยรูซาเลมและอีกหนึ่งแห่งในเมืองเรโฮโวต หอสมุดยิวศึกษาที่ใหญ่ที่สุดในโลกตั้งอยู่ในวิทยาเขตเอดมันด์ เจ. ซาฟรา กิฟอัตรัม ของมหาวิทยาลัยแห่งนี้


ไฟล์:The National Library of Israel building - Amitay Katz.jpg|หอสมุดแห่งชาติอิสราเอล
ไฟล์:Academy of the Hebrew Language.JPG|สถาบันภาษาฮีบรู
ไฟล์:Bezalel.jpg|เบซาเลล สถาบันศิลปะและการออกแบบ - เป็นสถาบันการศึกษาแห่งชาติของศิลปะและการออกแบบของอิสราเอล
ไฟล์:הגן הבוטני הלאומי ע"ש מונטגיו למפורט - הר הצופים.jpg|สวนพฤกษชาติแห่งชาติอิสราเอล


## แหล่งข้อมูลอื่น

* มหาวิทยาลัยฮีบรูแห่งเยรูซาเลม

หมวดหมู่:สถาบันอุดมศึกษาในประเทศอิสราเอล
สุขพร วงศ์เชียงคำ

**สุกอาพอน วงเจียงคำ** (; เกิดวันที่ 9 มีนาคม ค.ศ. 1992) หรือ **สุขพร วงศ์เชียงคำ** เป็นนักฟุตบอลชาวลาว ล่าสุดเขาลงเล่นให้กับสโมสรมาสด้า จีบี ในลาวลีก เล่นในตำแหน่งกองกลาง เขาเคยเล่นให้แก่พิษณุโลก ในไทยลีกดิวิชั่น 1 ก่อนกัลฟ์ สระบุรีได้มีการทาบทามไปเล่น หลังจากนั้นลีกบ้านเกิดสนใจได้มีการติดต่อและบรรลุข้อตกลงเลยกลับมาเล่นให้กับล้านช้าง ยูไนเต็ด และเขาเคยลงเล่นให้ฟุตบอลทีมชาติลาว

## ประวัติ
เมื่อครั้งที่ สุขพร วงศ์เชียงคำ ดำรงตำแหน่งกองหน้าของทีมชาติลาวในการแข่งขันเอเอฟเอฟ ซูซูกิ คัพ 2010 ที่ประเทศอินโดนีเซีย เอเอฟเอฟ ซูซูกิ คัพ 2012  ที่ประเทศมาเลเซีย และ ประเทศไทย เป็นเจ้าภาพร่วมกันเอเอฟเอฟ ซูซูกิ คัพ 2014 ที่ประเทศสิงคโปร์ และประเทศมาเลเซีย เป็นเจ้าภาพร่วมกัน แล้วทางสโมสรฟุตบอลจังหวัดกระบี่ก็ได้ทาบทามให้เขาเข้าร่วมทีมในเวลาต่อมา ซึ่งได้รับการกล่าวว่าเป็นแนวรุกที่เด่นในด้านความเร็วในช่วงต้นเกม และเป็นนักเตะตัวนำแห่งสโมสรฟุตบอลจังหวัดกระบี่ โดยมีผลงานของเขาที่ได้รับการกล่าวถึง อาทิ การเป็นผู้ช่วยให้ทีมชนะสโมสรฟุตบอลบางกอก จากการทำ 2 ประตู ในไทยลีกดิวิชั่น 1 2555 

ภายหลังจากที่ สุขพร วงศ์เชียงคำ ได้มีส่วนช่วยให้ทีมสโมสรฟุตบอลจังหวัดกระบี่อยู่ในอันดับ 6 ของยามาฮ่าลีกวัน 2555 แล้ว ทางสโมสรของอินโดนีเซียได้ยื่นข้อเสนอทาบทามให้เขาร่วมทีมในฤดูกาลหน้าด้วยค่าตัวที่กว่า 3.5 ล้านบาท ในช่วงที่สุขพรมีสัญญาอยู่กับสโมสรฟุตบอลจังหวัดกระบี่อีก 1 ปี

## อ้างอิง

## แหล่งข้อมูลอื่น
* Goal.com  profile

หมวดหมู่:นักฟุตบอลชาวลาว
หมวดหมู่:กองกลางฟุตบอล
หมวดหมู่:บุคคลจากแขวงจำปาศักดิ์
หมวดหมู่:ผู้เล่นสโมสรฟุตบอลกระบี่
หมวดหมู่:ผู้เล่นสโมสรฟุตบอลพิษณุโลก
หมวดหมู่:ผู้เล่นสโมสรฟุตบอลสระบุรี
หมวดหมู่:ผู้เล่นสโมสรฟุตบอลล้านช้าง ยูไนเต็ด
หมวดหมู่:ผู้เล่นสโมสรฟุตบอลเวียงจันทน์
หมวดหมู่:ผู้เล่นสโมสรฟุตบอลศรีสะเกษ
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลอุทัยธานี
หมวดหมู่:ผู้เล่นสโมสรฟุตบอลอุดรธานี
หมวดหมู่:ผู้เล่นสโมสรฟุตบอลมหาวิทยาลัยเกษตรศาสตร์
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลนครศรีฯ ยูไนเต็ด
กรดคลอริก

**กรดคลอริก** () มีสูตรเคมีว่า HClO3 เป็นกรดออกโซ (กรดที่ประกอบด้วยธาตุออกซิเจน) ของคลอรีน และถือว่าเป็นสารประกอบเกลือคลอเรตตัวแรกในลำดับที่กำหนดไว้อย่างเป็นทางการ กรดคลอริกเป็นกรดแก่ มีค่าคงที่สมดุลของกรด (p*K*a) ประมาณ −1 และยังเป็นตัวรับอิเล็กตรอน (oxidant) อีกด้วย

## การเตรียม
กรดคลอริกเตรียมได้จากการนำกรดกำมะถันทำปฏิกิริยากับแบเรียมคลอเรต จะทำให้เกิดกรดคลอริกและตะกอนแบเรียมซัลเฟต เขียนเป็นสมการเคมีได้ดังนี้

:: \mathrm{Ba(ClO_3 )_2 (aq) + H_2 SO_4 (l) \longrightarrow \ 2\ HClO_3 (aq) + BaSO_4 (s)}

หรืออาจเตรียมได้โดยการให้ความร้อนแก่กรดไฮโปคลอรัส ซึ่งจะได้ผลิตภัณฑ์เป็นกรดคลอริกพร้อมกับไฮโดรเจนคลอไรด์ เขียนเป็นสมการเคมีดังนี้

:: \mathrm{3\ HClO \longrightarrow \ HClO_3 + 2 \ HCl}

## อ้างอิง

* Greenwood, Norman N.; Earnshaw, Alan (1997). *Chemistry of the Elements* (2nd ed.). Butterworth–Heinemann. ISBN 0-080-37941-9.
* R. Bruce King, ed. (1994). "Chloric acid". *Encyclopedia of Inorganic Chemistry*. 2. Chichester: Wiley. หน้า 658. ISBN 0-471-93620-0.

หมวดหมู่:ตัวออกซิไดซ์
หมวดหมู่:สารประกอบอนินทรีย์
หมวดหมู่:สารประกอบไฮโดรเจน
หมวดหมู่:คลอเรต
โลเคิลโฮสต์

**โลเคิลโฮสต์** ( แปลตามศัพท์ว่า *แม่ข่ายเฉพาะที่*) ในเรื่องเครือข่ายคอมพิวเตอร์ หมายถึงชื่อแม่ข่ายมาตรฐานที่กำหนดให้กับตำแหน่งของส่วนต่อประสานเครือข่ายวงย้อนกลับ (loopback) เมื่อผู้ใช้ส่งข้อมูลไปยังโลเคิลโฮสต์ พวกเขาจะได้รับข้อมูลของตัวเองกลับมา หรือพูดอีกนัยหนึ่งคือ เครื่องคอมพิวเตอร์ตัวมันเอง กลไกนี้มีประโยชน์สำหรับโปรแกรมเมอร์เพื่อทดสอบระหว่างการพัฒนาซอฟต์แวร์ นอกจากนี้โลเคิลโฮสต์ก็เป็นชื่อที่สงวนไว้สำหรับโดเมนระดับบนสุด (.localhost) ซึ่งสำรองไว้เพื่อหลีกเลี่ยงความสับสนกับการนิยามที่แคบกว่าของชื่อแม่ข่าย

โลเคิลโฮสต์ที่เป็นชื่อแม่ข่ายในระบบคอมพิวเตอร์สมัยใหม่ สามารถแปลงเป็นเลขที่อยู่ไอพีรุ่น 4 ในรูปของบล็อกเลขที่อยู่ 127.0.0.0/8 หรือตามปกติใช้ 127.0.0.1 และเลขที่อยู่ไอพีรุ่น 6 ก็คือ ::1

โลเคิลโฮสต์ถูกระบุให้ใช้เป็นชื่อแม่ข่ายของคอมพิวเตอร์เครื่องหนึ่ง ๆ ถ้ามิได้กำหนดไว้ให้เป็นอย่างอื่น ตัวอย่างเช่น ระบบหนึ่งกำลังทำงานเป็นเครื่องแม่ข่ายเอชทีทีพีและมีเว็บเบราว์เซอร์ติดตั้งอยู่ในระบบนั้นด้วย ถ้าระบุยูอาร์แอล  ให้กับเว็บเบราว์เซอร์ เว็บเบราว์เซอร์จะแสดงโฮมเพจของเว็บไซต์ที่ได้ติดตั้งลงในเครื่องนั้น ๆ เอง แสดงว่าเครื่องแม่ข่ายได้ถูกกำหนดค่าเพื่อให้บริการส่วนต่อประสานวงย้อนกลับด้วย การใช้ส่วนต่อประสานวงย้อนกลับก็ยังเลี่ยงการใช้งานฮาร์ดแวร์เครือข่าย การเชื่อมต่อบริการเครือข่ายที่ให้บริการบนเครื่องตัวมันเองเช่นเซิร์ฟเวอร์เกมคอมพิวเตอร์ โดยใช้ที่อยู่วงย้อนกลับ จะเป็นภาระให้แก่ทรัพยากรเครือข่ายน้อยกว่า

เอกสารมาตรฐานอินเทอร์เน็ตชุด STD-2 (เช่น RFC 1700) ที่กำหนดโดยคณะทำงานเฉพาะกิจด้านวิศวกรรมอินเทอร์เน็ต (ไออีทีเอฟ) ได้สงวนบล็อกเลขที่อยู่ 127.0.0.0/8 ไว้สำหรับใช้งานวงย้อนกลับ นั่นคือตั้งแต่ 127.0.0.0 จนถึง 127.255.255.255  จนกระทั่งข้อกำหนดนี้ถูกปรับปรุงแยกออกมาโดยองค์การกำหนดหมายเลขอินเทอร์เน็ต (ไอเอเอ็นเอ) ผ่านทางเว็บไซต์ขององค์การ เอกสารของไออีทีเอฟซึ่งออกมาภายหลังว่าด้วย *การใช้งานพิเศษของเลขที่อยู่ไอพีรุ่น 4* (RFC 3330) ก็ได้อธิบายถึงวิธีใช้บล็อกเลขที่อยู่ 127.0.0.0/8 สำหรับวงย้อนกลับ เอกสารดังกล่าวจึงทำให้ข้อกำหนดของนายทะเบียนอินเทอร์เน็ตประจำภูมิภาค (อาร์ไออาร์) หรือไอเอเอ็นเอตกไป และในท้ายที่สุด RFC 3330 ก็ถูกแทนที่ด้วยข้อกำหนดใหม่ RFC 5735

สำหรับการสื่อสารแบบไอพีรุ่น 4 ส่วนต่อประสานวงย้อนกลับเสมือนของระบบคอมพิวเตอร์ตามปกติถูกกำหนดให้กับเลขที่อยู่ 127.0.0.1 ด้วยตัวพรางเครือข่ายย่อย 255.0.0.0 สิ่งนี้บรรจุอยู่ในตารางการจัดเส้นทางของระบบเฉพาะที่ด้วยรายการที่ทำให้กลุ่มข้อมูลที่ส่งมาจากเลขที่อยู่ใด ๆ ในบล็อก 127.0.0.0/8 จะถูกจัดเส้นทางภายในไปยังอุปกรณ์เครือข่ายวงย้อนกลับ โดยขึ้นอยู่กับระบบปฏิบัติการที่ใช้ (เช่น ลินุกซ์หรือวินโดวส์) และกลไกการจัดเส้นทางที่ได้ติดตั้ง

ในทางตรงข้าม ส่วนเติมหน้าของการจัดเส้นทางวงย้อนกลับ ::1/128 ของการสื่อสารแบบไอพีรุ่น 6 ประกอบด้วยเลขที่อยู่ ::1 เพียงเลขเดียว (รูปเต็มคือ 0:0:0:0:0:0:0:1 ซึ่งบิตนัยสำคัญน้อยสุดเป็นหนึ่ง และบิตที่เหลือทั้งหมดเป็นศูนย์) ซึ่งถูกกำหนดไว้ให้เป็นเลขที่อยู่วงย้อนกลับโดยชัดแจ้ง แต่ถึงกระนั้นผู้ดูแลแม่ข่ายอาจกำหนดเลขที่อยู่เพิ่มเติมให้กับส่วนต่อประสานวงย้อนกลับตามความจำเป็นได้

## อ้างอิง

หมวดหมู่:สถาปัตยกรรมอินเทอร์เน็ต
ปลาหมอโมโนคูลัส

**ปลาหมอโมโนคูลัส** (, ชื่อท้องถิ่น: Popoca; ) ปลาน้ำจืดขนาดใหญ่ชนิดหนึ่ง ในวงศ์ปลาหมอสี (Cichlidae)

มีลักษณะคล้ายกับปลาหมอออสเซลาริส (*C. ocellaris*) ซึ่งเป็นปลาพีค็อกแบสเหมือนกัน  โดยเฉพาะในปลาขนาดเล็กกว่า 3 นิ้ว แต่จะมีความแตกต่างกันเมื่อปลาเริ่มมีความยาวได้ 5 นิ้ว โดยจะมีสีของครีบหางเป็นสีแดงเข้มกว่า และจุดบนลำตัวที่กลายเป็นลายแถบสีดำจะมีขนาดใหญ่และยาวกว่าปลาหมอออสเซลาริส และสีตามลำตัวจะมีสีเหลืองเข้มหรือเหลืองทองโดยเฉพาะส่วนท้อง และบนส่วนคาง, ครีบท้อง, ครีบก้น และด้านล่างของครีบหางจะเป็นสีส้มหรือสีแดงเข้มกว่า 

ตัวผู้เมื่อโตเต็มที่จะมีโหนกบนหัวเป็นสัน โดยบางตัวจะเริ่มมีโหนกนี้ตั้งแต่มีความยาวได้เพียง 6 นิ้ว เมื่อถึงช่วงผสมพันธุ์จะมีสีเข้มกว่าปกติ  มีขนาดโตเต็มที่ได้ 70 เซนติเมตร

พบกระจายพันธุ์ในแหล่งน้ำขนาดใหญ่ในประเทศเปรู และโคลอมเบีย นิยมเลี้ยงกันเป็นปลาสวยงาม ซึ่งปลาหมอโมโนคูลัสในระยะแรกที่มีการนำเข้ามาในประเทศไทยในฐานะปลาสวยงาม ได้ถูกปะปนกับปลาหมอออสเซลาริส และมีการขยายพันธุ์ในธรรมชาติ จนถึงปัจจุบัน เชื่อว่า ปลาสกุลปลาพีค็อกแบสในประเทศไทยนั้น เป็นปลาหมอโมโนคูลัสมากกว่า

## อ้างอิง

## แหล่งข้อมูลอื่น
*รูปและข้อมูลเพิ่มเติม 
หมวดหมู่:ปลาตู้
หมวดหมู่:สกุลปลาพีค็อกแบส‎
หมวดหมู่:ชนิดพันธุ์ต่างถิ่น
ปลาหมอแคระอกาสซิสสิอาย

**ปลาหมอแคระอกาสซิสสิอาย** หรือ **ปลาหมอแคระอกาสซิสซี่** (; ) ปลาน้ำจืดขนาดเล็กชนิดหนึ่ง ในวงศ์ปลาหมอสี (Cichlidae)

จัดเป็นปลาหมอแคระในสกุลอพิสโตแกรมมาชนิดหนึ่ง ซึ่งถือได้ว่าเป็นชนิดที่ได้รับการอนุกรมวิธานไว้เก่าแก่มากที่สุดชนิดหนึ่งของสกุลนี้ โดยถูกตั้งชื่อเพื่อเป็นเกียรติแก่ หลุยส์ อกาสซี นักธรณีวิทยาและนักมีนวิทยาชาวสวิสเซอร์แลนด์ ที่บั้นปลายใช้ชีวิตพำนักในสหรัฐอเมริกา 

เป็นปลาขนาดเล็ก มีขนาดความยาวไม่เกิน 10 เซนติเมตร มีครีบหางปลายแหลมเหมือนเปลวเทียน ลำตัวยาว มีลายคาดลำตัวขนาดหนา และมีสีสันสดใสสวยงาม กระจายพันธุ์อยู่ทั่วแม่น้ำอเมซอน ตั้งแต่ตอนบนซึ่งอยู่ค่อนมาทางด้านตะวันตกของทวีปอเมริกาใต้ตามลุ่มแม่น้ำต่าง ๆ บริเวณสามเหลี่ยมชายแดนประเทศโคลัมเบีย, เปรู และบราซิล ต่อเนื่องไปยังแม่น้ำพูทูมาโย, เทเฟ, จาปูรา และริโอเนโกร ผ่านเมืองซานตาเรมที่ตั้งอยู่บนปากแม่น้ำทาปาโฮส และไล่ต่อเนื่องไปทางทิศตะวันออกของเมืองเบเล็มที่ปากแม่น้ำอเมซอน โดยพบในแหล่งน้ำที่มีน้ำสีชา และมีค่าความเป็นกรดเป็นด่างต่ำกว่ามาตรฐานปกติ (ต่ำกว่า 6.5 pH) แต่ก็อาจพบได้ในแหล่งน้ำใส หรือแหล่งน้ำขุ่นได้เช่นกัน

โดยปลาในแต่ละพื้นที่จะมีสีสันของลำตัวและครีบต่าง ๆ แตกต่างกัน รวมถึงลวดลายต่าง ๆ เช่น ปลาที่พบในแม่น้ำเทเฟ จะไม่มีลายซิกแซก แต่จะมีสีสันและลวดลายเป็นเอกลักษณ์เฉพาะ เป็นต้น 

เป็นปลาที่นิยมเลี้ยงเป็นปลาสวยงาม ซึ่งสามารถเพาะขยายพันธุ์ในที่เลี้ยงได้จนมีสายพันธุ์ที่มีลักษณะสวยงามแปลกไปจากปลาที่พบในธรรมชาติ เช่น "ดับเบิลเรด" หรือ "ซุปเปอร์เรด" ที่มีครีบสีแดง "เรดโกลด์" ที่มีส่วนท้องเป็นสีเหลืองเข้ม หรือ "ไฟร์เรด"  ที่เป็นปลาที่มีเม็ดสีผิดปกติ ขนาดเม็ดสีดำบนลำตัวและครีบต่าง ๆ ทำให้สีลำตัวเป็นสีขาว หรือสีทองตัดกับครีบสีต่าง ๆ เป็นต้น

มีพฤติกรรมผสมพันธุ์ โดยตัวผู้หนึ่งตัวจะเฝ้าอาณาเขตของตัวเอง และจะผสมพันธุ์กับตัวเมียหลายตัวที่จับจองพื้นที่ในอาณาเขตนั้น 

ปลาหมอแคระอกาสซิสสิอาย จัดได้ว่าเป็นปลาหมอแคระชนิดที่มีราคาซื้อขายสูงสุด และได้รับความนิยมมากที่สุดในแง่ของการเลี้ยงเป็นปลาสวยงาม โดยนิยมเลี้ยงและเพาะขยายพันธุ์ในตู้ไม้น้ำ ในประเทศไทยได้ถูกนำเข้าจากต่างประเทศราวปี พ.ศ. 2545-พ.ศ. 2546 ในแง่ของการเพาะขยายพันธุ์ให้ได้ผลผลิตและต่อยอดออกไป ยังต้องนำเข้าพ่อแม่พันธุ์จากต่างประเทศกันอยู่ 

## อ้างอิง

## แหล่งข้อมูลอื่น
* 
* Aggassizi Cichlid  in Animal-World

หมวดหมู่:สกุลอพิสโตแกรมมา
หมวดหมู่:ปลาตู้
เสนารักษ์

**เสนารักษ์** คือ บริการทางการแพทย์ ทำหน้าที่คล้ายพยาบาล จัดบริการดำรงไว้ซึ่งคุณภาพและพลานามัยที่เหมาะต่อการปฏิบัติการทางทหาร  การอนุรักษ์กำลังรบถือว่าเป็นภารกิจที่สำคัญของแพทย์ทหาร รัฐบาลอนุมัติตั้งโรงเรียนเสนารักษ์กองทัพบก ในปี พ.ศ. 2482 เน้นแนวทางที่สามารถรักษาชีวิติได้แก่ การห้ามเลือด การดูแลแผลเปิดทรวงอก และการเปิดทางเดินหายใจ  ไม่เน้น CPR การพันแผล ดามเฝือก ฯลฯ หัตถการ รับผิดชอบในการให้การปฐมพยาบาลและดูแลการบาดเจ็บในสนามรบ พวกเขายังรับผิดชอบในการให้การรักษาพยาบาลอย่างต่อเนื่องในกรณีที่ไม่มีแพทย์ที่พร้อมใช้งานรวมถึงการดูแลผู้ป่วยและการบาดเจ็บในสงคราม พวกเขาให้บริการเพื่อให้ง่ายต่อการย้ายไปพร้อมกับกองกำลังและตรวจสอบสุขภาพอย่างต่อเนื่อง 

thumb|ทหารเสนารักษ์ชาวไทย

## ทหารบก
thumb|left|แพทย์ ทบ.|alt=|133x133px

*Army Corps*  เริ่มก่อตั้งเป็นกองกรมกลาง กรมยุทธนาธิการ และโรงพยาบาลกลางกรมทหารบก ในปี พ.ศ. 2443 เปลี่ยนชื่อเป็นกรมแพทย์ทหารบก ต่อมาปี พ.ศ. 2485 เปลี่ยนชื่อเป็น กรมเสนารักษ์ทหารบก ได้ยกระดับเป็น กองเสนารักษ์มณฑลทหารบกที่ (1)กองเสนารักษ์มณฑลทหารบกที่และกรมเสนารักษ์ ในปี 2489 ย้ายกลับมาปากคลองหลอด เปลี่ยนชื่อเป็น กรมแพทย์ทหารบก อีกครั้งนับแต่นั้นมา และ พ.ศ. 2495 ได้ก่อตั้งโรงเรียนเสนารักษ์

## ทหารเรือ

*Naval Corps*  ฐานะและนามของหน่วยได้ปรับปรุงกันมาตามยุคตามสมัย เพื่อความเหมาะสม บางสมัยก็มีฐานะเป็นกรมกอง บางสมัยก็เปลี่ยนนาม คือ
พ.ศ. 2475 เป็นระยะเวลาที่เศรษฐกิจของประเทศชาติกำลังตกต่ำ หน่วยนี้ได้เปลี่ยนชื่อเป็น "กรมเสนารักษ์ ราชนาวี" แล้วลดลงเป็น "กองเสนารักษ์ ราชนาวี" สังกัดกรมแพทย์สุขาภิบาลทหารบก
พ.ศ. 2476 เปลี่ยนเป็น "กองเสนารักษ์ ราชนาวี" ย้ายมาสังกัดกรมทหารเรือ และกองทัพเรือ
พ.ศ. 2479 เปลี่ยนเป็น "กองแพทย์ทหารเรือ" สังกัดกองทัพเรือ
พ.ศ. 2493 ยกฐานะขึ้นเป็น "กรมแพทย์ทหารเรือ" สังกัดกองทัพเรือ เรื่อยมาจนกระทั่งบัดนี้

## ทหารอากาศ
left|thumb|120x120px|alt=|แพทย์ ทอ.

*Air Force Corps* 2493 ในสงครามเกาหลี กองทัพไทยเข้าร่วมกองกำลังสหประชาชาติ แพทย์และพยาบาลทหารอากาศอยู่ในฐานะเจ้าหน้าที่ส่งกลับทางอากาศและปฏิบัติหน้าที่ในโรงพยาบาลศัลยกรรมเคลื่อนที่ของสหประชาชาติ ต่อมาในวันที่ 9 พฤศจิกายน 2491 กองเสนารักษ์ทหารอากาศเลื่อนฐานะเป็น "กรมแพทย์ทหารอากาศ"

## แหล่งข้อมูออื่น
กองเสนารักษ์
คู่มือเสนารักษ์
กองร้อยพลเสนารักษ์ 

โรงเรียนเสนารักษ์
กรมแพทย์ทบ.
กรมแพทย์ ทบ. 
กรมแพทย์ ทอ. 
เสนารักษ์ทหารอากาศ
กรมแพยทย์ ทร. 
กรมเสนารักษ์ราชนาวี 

https://sites.google.com/site/nnshelaphaethyrun1240/1
เนนแนวทางที่สามารถรักษาชีวิต
ว่าด้วยการรักษาพยาบาลและการสงกลับในสนาม 
การบริการทางการแพทย์ 

หมวดหมู่:ทหาร
อาณาจักรเวียงจันทน์

**อาณาจักรเวียงจันทน์** เป็นอาณาจักรที่ครอบคลุมบริเวณที่เป็นตอนกลางของประเทศลาวและภาคตะวันออกเฉียงเหนือตอนบนของประเทศไทยในปัจจุบัน และติดต่อกับอาณาจักรหลวงพระบางและอาณาจักรจำปาศักดิ์เมื่อถึง พ.ศ. 2436 อาณาจักรล้านช้างทั้ง 3 ส่วนจึงได้ตกเป็นอาณานิคมของฝรั่งเศส และได้รับเอกราชเป็นพระราชอาณาจักรใน พ.ศ. 2496 รวมลาวอยู่ภายใต้อาณานิคมของประเทศฝรั่งเศสเป็นเวลา 60 ปี

## ลำดับกษัตริย์แห่งอาณาจักรเวียงจันทน์

หมวดหมู่:ประวัติศาสตร์ลาว
หมวดหมู่:เวียงจันทน์
หมวดหมู่:รัฐและดินแดนที่ก่อตั้งในคริสต์ศตวรรษที่ 18
ล
ล
ล
หมวดหมู่:ความสัมพันธ์ไทย–ลาว
หมวดหมู่:รัฐสิ้นสภาพในประเทศลาว
หมวดหมู่:รัฐสิ้นสภาพในประเทศไทย
โรงเรียนพนาสนวิทยา

ประวัติโรงเรียน 
 

ข้อมูลทั่วไปเกี่ยวกับโรงเรียน
 
                        
  สภาพทางภูมิศาสตร์
                        โรงเรียนพนาสนวิทยาตั้งอยู่หมู่ที่ 11 บ้านบวรรัตน์ ตำบลอู่โลก อำเภอลำดวน จังหวัดสุรินทร์ สังกัดสำนักงานเขตพื้นที่การศึกษาสุรินทร์เขต 1
 กระทรวงศึกษาธิการ มีพื้นที่ 49 ไร่ 2 งาน ตั้งอยู่ห่างจากอำเภอลำดวนประมาณ 7 กม.
 
 
   ประวัติความเป็นมา
                        โรงเรียนพนาสนวิทยา เป็นโรงเรียนมัธยมศึกษา สังกัดกองการมัธยมศึกษา กรมสามัญศึกษา กระทรวงศึกษาธิการ ได้รับอนุมัติให้จัดตั้งเป็นโรงเรียน
ตามประกาศของกรมสามัญศึกษา กระทรวงศึกษาธิการ เมื่อวันที่ 14 มีนาคม 2538 ลงนามโดยนายสัมพันธ์ ทองสมัคร รัฐมนตรีว่าการกระทรวงศึกษาธิการ
                        โรงเรียนได้เริ่มเปิดรับสมัครนักเรียนในภาคเรียนที่ 1 ปีการศึกษา 2535 และเปิดทำการเรียนการสอนเมื่อวันที่ 6 พฤษภาคม 2535 มีนักเรียนทั้งสิ้น 67 คน
 มาเรียนจริง 54 คน เมื่อเปิดการเรียนการสอนในฤดูฝนสภาพพื้นที่ที่ตั้งโรงเรียนเกิดปัญหาเพราะเป็นที่ลุ่ม ทำให้เกิดปํญหาน้ำท่วมสูงประมาณ 1 เมตรตลอดฤดูกาล
                        นายฤกษดา พานิชกิจเจริญ นายอำเภอลำดวน เห็นสภาพปัญหาดังกล่าว จึงได้จัดหาพื้นที่ที่เหมาะสมให้ใหม่ ได้รับความเห็นชอบและสนับสนุนจาก
เจ้าคณะอำเภอลำดวน-สังขะ ปลัดอำเภอ ที่ดินอำเภอ ป่าไม้ ศึกษาธิการอำเภอ เห็นชอบให้ใช้พื้นที่ป่าสงวนแห่งชาติ ป่าฝั่งซ้ายห้วยทับทัน เป็นที่ตั้งโรงเรียน และได้รับอนุมัติ
จากกรมป่าไม้ให้ใช้พื้นที่ตามคำสั่งอนุมัติของอธิบดีกรมป่าไม้ ฉบับที่ 332/2536 ในพื้นที่ 49 ไร่ 2 งาน อยู่ริมถนนสายสุรินทร์-สังขะ หลักกิโลเมตรที่ 33-34 หมู่ที่ 11 บ้านบวรรัตน์
 ตำบลอู่โลก อำเภอลำดวน จังหวัดสุรินทร์ มีอาณาเขตติดต่อดังนี้
                   ทิศเหนือ                   ติดกับถนนราดยางสายสุรินทร์-สังขะ
                   ทิศใต้                       ติดกับถนนเชื่อมบ้านบวรรัตน์-สหมิตร
                   ทิศตะวันออก             ติดกับเขตอนุรักษ์พันธุ์ป่าสนหนองคู
                   ทิศตะวันตก               ติดกับบ้านบวรรัตน์
อักษรย่อของโรงเรียน พ.ว.

ตราและสัญลักษณ์ประจำโรงเรียน
1. ยอดแหลมของกรี หมายถึง ความมีปัญญา และความเจริญก้าวหน้าทางการศึกษาสีประจำโรงเรียน เขียว-ชมพู

คำขวัญของโรงเรียน   มีวินัย  ใฝ่ศึกษา  พาสามัคคี  มีคุณธรรม  นำพัฒนา
ปรัชญาของโรงเรียน  วินโย  โลวัฒฑโน : ผู้มีวินัยทำให้โลกเจริญ
2. ลายไทย หมายถึง การอนุรักษ์วัฒนธรรมไทย
3.ฐานเสมา หมายถึง การศึกษา
4. ดอกต้นสน หมายถึง การอนุรักษ์สิ่งแวดล้อม (ป่าไม้)
อักษรย่อของโรงเรียน พ.ว.

หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษาสุรินทร์
หมวดหมู่:อำเภอลำดวน
คอนเนอร์ วิกคัม

**คอนเนอร์ นีล แรลฟ์ วิกคัม** () เกิดเมื่อวันที่ 31 มีนาคม ค.ศ. 1993 เป็นนักฟุตบอลชาวอังกฤษ ปัจจุบันเล่นในตำแหน่งกองหน้าให้กับเชฟฟีลด์เวนส์เดย์ (ยืมตัวจากคริสตัลพาเลซ) ในแชมเปียนชิป

วิกคัมเป็นลูกชายของนายทหารชาวไอร์แลนด์เหนือ แต่เขากลับเลือกที่จะลงสนามรับใช้ทีมชาติอังกฤษตั้งแต่ชุดอายุ 16, 17, 19 และ 21 ปี โดยเป็นผู้ทำประตูชัยให้อังกฤษชุดอายุ 17 ปีเอาชนะสเปน และคว้าแชมป์ยุโรป 2010 มาครองได้สำเร็จ

วิกคัมเริ่มต้นการเล่นฟุตบอลด้วยการเป็นเด็กฝึกหัดของสโมสรเรดดิงเป็นเวลา 4 ปี ก่อนจะย้ายมาอยู่กับสโมสรอิปสวิชทาวน์ซึ่งในขณะนั้นเขามีอายุเพียง 13 ปีเท่านั้น หลังจากนั้นเขาได้กลายมาเป็นนักเตะที่มีอายุน้อยที่สุดในการลงสนามให้กับทีมชุดใหญ่ของอิปสวิชทาวน์ด้วยวัยเพียง 16 ปี 11 วันเท่านั้น เมื่อวันที่ 11 เมษายน 2009 และดาวยิงรายนี้ก็สามารถทำประตูแรกได้สำเร็จในอีก 4 นัดต่อมา โดยเขาลงสนามให้กับต้นสังกัดไปแล้วทั้งสิ้น 65 นัด ยิงได้ 13 ประตู ด้วยกัน ก่อนจะย้ายมาร่วมทีมกับสโมสรซันเดอร์แลนด์เมื่อวันพุธที่ 29 มิถุนายน 2011 ด้วยค่าตัวราว 7.9 ล้านปอนด์ ภายใต้สัญญา 4 ปี

## อ้างอิง

หมวดหมู่:กองหน้าฟุตบอล
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:ผู้เล่นสโมสรฟุตบอลอิปสวิชทาวน์
หมวดหมู่:ผู้เล่นสโมสรฟุตบอลเชฟฟีลด์เวนส์เดย์
หมวดหมู่:ผู้เล่นสโมสรฟุตบอลลีดส์ยูไนเต็ด
หมวดหมู่:ผู้เล่นสโมสรฟุตบอลคริสตัลพาเลซ
ฮิดะ

**ฮิดะ** () เป็นนครที่ตั้งอยู่ทางเหนือสุดของจังหวัดกิฟุ ประเทศญี่ปุ่น ตั้งชื่อตามแคว้นฮิดะในอดีต ซึ่งมีศูนย์กลางตั้งอยู่ในบริเวณนี้ มีขนาดพื้นที่ทั้งสิ้น 792.53 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 21,380 คน

## ประชากร
จากข้อมูลการสำรวจสำมะโนประชากรของญี่ปุ่น จำนวนประชากรของฮิดะลดลงอย่างต่อเนื่องในช่วง 50 ปีที่ผ่านมา

## อ้างอิง

## แหล่งข้อมูลอื่น
* 
* 
*  

หมวดหมู่:นครในจังหวัดกิฟุ
แขน

**แขน** (arm) เป็นส่วนหนึ่งในร่างกายของมนุษย์อยู่ระหว่างไหล่กับข้อศอก ใช้ในการเคลื่อนที่ สัตว์บางชนิดจะมีแขนเช่นลิงในการหยิบจับหรือคลาน ส่วนต้นแขนหมายถึงแขนตั้งแต่ไหล่จนถึงข้อศอก ปลายแขนหมายถึงหมายถึงแขนตั้งแต่ข้อศอกจนถึงมือ

thumb|right|โครงสร้างของแขน

## อ้างอิง

หมวดหมู่:กระดูกของรยางค์บน
จี ดอง-วอน

**จี ดอง-วอน** (, เกิด 28 พฤษภาคม ค.ศ. 1991) เป็นนักฟุตบอลชาวเกาหลีใต้ ปัจจุบันเล่นในตำแหน่งกองหน้าให้กับเอฟซีโซลในเคลีก และยังเคยเล่นให้กับสโมสรฟุตบอลซันเดอร์แลนด์ในพรีเมียร์ลีกอังกฤษ

## อ้างอิง

หมวดหมู่:กองหน้าฟุตบอล
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลชายชาวเกาหลีใต้
หมวดหมู่:ผู้เล่นสโมสรฟุตบอลซันเดอร์แลนด์
หมวดหมู่:นักฟุตบอลทีมชาติเกาหลีใต้
ล็อบสเตอร์

*ระวังสับสนกับ: [[กุ้งมังกร]]*

*สำหรับล็อบสเตอร์ที่พบในน้ำจืด ดูที่: [[เครย์ฟิช]]*

**ล็อบสเตอร์** () เป็นสัตว์ทะเลน้ำเค็มขนาดใหญ่ ลักษณะลำตัวจะมีสีดำปนแดง ชื่อของกุ้งชนิดนี้มาจากคำในภาษาอังกฤษสมัยโบราณว่า Loppestre เป็นคำสมาสของคำภาษาละตินว่า Locusta แปลว่า ตั๊กแตน และ Loppe ในภาษาอังกฤษ ที่แปลว่า แมงมุม ล็อบสเตอร์เป็นสัตว์ขาปล้อง สายพันธุ์ที่เป็นที่รู้จักกันดีที่สุดคือล็อบสเตอร์ยุโรปกับล็อบสเตอร์อเมริกา  เจริญเติบโตด้วยการลอกคราบ เนื่องจากฟันที่ใช้บดอาหารในกระเพาะอาหาร เป็นส่วนหนึ่งของโครงกระดูกภายนอก จึงจำเป็นต้องดึงเอาเนื้อเยื่อของลำคอ กระเพาะ และทวารหนักออกมาด้วย แต่ไม่ใช่ทุกตัวที่จะรอดชีวิตจากกระบวนการลอกคราบนี้

นอกจากนี้แล้ว ล็อบสเตอร์ยังถือว่าได้ว่าเป็นครัสเตเชียนที่มีอายุยืนยาวที่สุดด้วย มีอายุขัยโดยเฉลี่ย 100 ปี 

## อ้างอิง

หมวดหมู่:กุ้ง
คาทูนา ลอริก

**คาทูนา ลอริก** () เกิดวันที่ 1 มกราคม ค.ศ. 1974 ที่ทบิลิซี และมีชื่อแรกเกิดคือ **คาทูนา คริวิชวิลี** () เป็นนักกีฬายิงธนูชาวอเมริกันผู้มีพื้นเพมาจากสาธารณรัฐจอร์เจีย

ลอริกได้รับเหรียญทองแดงในประเภทบุคคล และเหรียญทองในประเภททีมในการแข่งขันชิงแชมป์ยุโรป 1990 ที่บาร์เซโลนา ที่ซึ่งเธอแข่งในนามของทีมสหภาพโซเวียต รวมทั้งเธอยังได้รับเหรียญทองในประเภทบุคคลและทีมในการแข่งขันชิงแชมป์ยุโรป 1992 ที่ประเทศมอลตา

ลอริกได้รับเหรียญทองแดงจากการแข่งขันประเภททีมหญิงให้แก่ทีมรวมเฉพาะกิจในโอลิมปิกในโอลิมปิกฤดูร้อน 1992 แล้วลอริกก็เข้าแข่งขันให้แก่ทีมชาติจอร์เจียในโอลิมปิกฤดูร้อน 1996 และโอลิมปิกฤดูร้อน 2000 ในชื่อของ คาทูนา ลอริก จากนั้นเธอก็ได้รับสัญชาติสหรัฐฯ และได้รับการคัดเลือกเข้าสู่การแข่งขันยิงธนูประเภทบุคคลหญิง ในโอลิมปิกฤดูร้อน 2008 ที่กรุงปักกิ่ง โดยในรอบจัดอันดับเธอทำคะแนนรวมที่ 635 แต้ม ที่ซึ่งเธออยู่ในอันดับที่ 16 ของตาราง และในการแข่งไฟนอล เธอได้พบกับ เวอร์กินี อาร์โนลด์ จากฝรั่งเศสในรอบแรก และเธอก็เป็นฝ่ายชนะที่คะแนน 107-105 ในรอบที่สองเธอได้เป็นฝ่ายชนะ อลิสัน วิลเลียมสัน ที่คะแนน 112-109 และชนะ อานา เรนดอง ที่คะแนน 107-95 ซึ่งเธอสามารถเข้าสู่รอบควอเตอร์ไฟนอล แต่เธอก็ไม่สามารถเอาชนะ ยุน อกฮี ผู้ซึ่งได้เหรียญทองแดงในเวลาต่อมา โดยเป็นฝ่ายแพ้ 111-105

คาทูนา ลอริก ยังเป็นผู้สอนการยิงธนูแบบรีเคิร์ฟให้แก่ เจนนิเฟอร์ ลอว์เรนซ์ ซึ่งเป็นนักแสดงหญิงในภาพยนตร์ ค.ศ. 2012 เรื่อง *[[เกมล่าเกม]]*

## อ้างอิง

## แหล่งข้อมูลอื่น
* American dream is right on target for archer Lorig

หมวดหมู่:นักยิงธนูหญิงชาวอเมริกัน
หมวดหมู่:นักยิงธนูหญิงชาวโซเวียต
หมวดหมู่:ผู้เข้าแข่งขันโอลิมปิกฤดูร้อน 2000
หมวดหมู่:นักยิงธนูในโอลิมปิกฤดูร้อน 2008
หมวดหมู่:นักยิงธนูในโอลิมปิกฤดูร้อน 2012
หมวดหมู่:นักกีฬาโอลิมปิกทีมชาติจอร์เจีย
หมวดหมู่:นักกีฬาโอลิมปิกทีมชาติสหรัฐ
หมวดหมู่:นักกีฬาเหรียญทองแดงโอลิมปิก
หมวดหมู่:ผู้ฝึกสอนยิงธนู
หมวดหมู่:บุคคลจากทบิลิซี
หมวดหมู่:ชาวอเมริกันเชื้อสายจอร์เจีย